《十月十一日同诸僚友集吕鸿胪宅看菊追次壁间韵二首 其一》
明代·唐伯元

自是东篱巧傲霜，秋英烂漫艳华堂。白衣似爱陶潜兴，青眼从华阮籍狂。

此日看花犹帝里，十年起草愧明光。独怜同舍兼同调，吟得诗成句里香。

作者简介：（1540—1598）明广东澄海人，字仁卿。万历二年进士。历知万年、泰和二县，有惠政。官至南京吏部文选司郎中，佐尚书孙丕扬澄清吏治，苞苴不及其门。受业于永丰吕怀，深疾王守仁新说，上疏反对守仁从祀文庙。有《二程年谱》等。